Miðnámsprógv við próvtalinum 6 (02 eftir nýggja próvtalsstiganum) í føroyskum, enskum, støddfrøði og alisfrøði. Aspirantskipanin gevur tær atgongd til skiparaútbúgvingina uttan siglingartíð frammanundan. Tú fært neyðugu 12 mánaða siglingartíðina, meðan tú lesur til skipara. Skúlin og skipini, sum skúlin hevur avtalu við, leggja siglingina til rættis. Eftir lokið skiparaprógv hevur tú harvið neyðugu siglingartíðina. Haraftrat krevst góðkend sjón- og hoyriroynd (bláabók), sum er undir 2 ár. Aspirantar verða bert upptiknir á Vinnuháskúlanum í Tórshavn, og aspiranturin fær studning í siglingartíðini. Marius í Garðastovu Skipari, Maribo Maersk Marius í Garðastovu, er í dag skipari á einum av heimsins størstu skipum, Maribo Mærsk. Sjómansskapin fekk hann í blóðið longu sum smádrongur. Bara átta ára gamal var hann fyrstu ferð til skips. Leiðin Sum ungur sigldi Marius ofta við abba sínum, og annars sigldi hann við pápa sínum í summarfrítíðini við nótabátinum Vestmenningur II. Sum 16 ára gamal sigldi hann í Onglandi, har hann umframt hetta lærdi enskt. Tá Marius hevði fingið pappír sum skipsførari, slapp hann við A. P. Møller beinanvegin. Har sigldi hann fyrst við smærri bingjuskipunum, Siciliu Maersk, og síðani teimum sonevndu garasjubátunum fyri amerikanska herin í flógvakrígnum. Aftaná slapp hann at sigla við millum annað M-bátum, K-bátum, S-bátum og skúlaskipinum Albert Maersk. Tað gjørdist heilt spennandi, tá hann fekk álitið at fáa næstan 400 metra langa bingjuskipið Emmu Maersk í sigling. Hann var við í fyrireikingunum í nýbygninginum og gjørdist eisini fyrsti skipari. Í dag stendur Marius á brúnni á einum av størstu skipunum hjá reiðarínum, Maribo Maersk. Myndir frá kees torn & Marius Útbúgvingin: Skipsførari á Vinnuháskúlanum, 1988 Fyrsti túrur: Við pápanum umborð á Vestmenningi II, átta ára gamal. Ár á sjónum: 35 Hvussu langur er ein vanligur túrur? 11-12 vikur um veturin 5-6 vikur um summarið Hvussu nógv manna skipið? Um 20 fólk Inger Klein Thorhauge er fyrsti kvinnuligi skiparin nakrantíð hjá felagnum Cunard Line. Í dag stýrir vestmenningurin ferðamannaskipinum Queen Elizabeth. Leiðin Tá Inger Klein Thorhauge var 16 ár, hevði hon ikki gjørt sær nakrar ávísar tankar um sína yrkisleið. Hon valdi at royna seg sum skipsterna á farmaskipi og soleiðis birtist áhugin fyri sjónum. Í 1989 flutti Inger til Danmarkar og byrjaði á DFDS Scandinavian Seaways sum kadettur. Árini eftir tók hon sína skipsføraraútbúgving og arbeiddi á ferjum, RoRo-bátum og dreggjabátum. Síðani fekk hon arbeiði hjá Cunard Line og á Vistafjord, og næstu árini sigldi hon kring heimin við Seabourn, Princess og P & O. Í 2010 bleiv Inger Thorhauge Klein fyrsti kvinnuligi skiparin nakrantíð hjá Cunard Line. Tað var á ferðamannaskipinum Queen Victoria. Í dag stýrir hon systurskipinum Queen Elizabeth. Ferðamannaskipið er 294 metrar langt, 32 metrar breitt og hevur pláss fyri 2014 ferðafólkum. Manningin telur 980 fólk. Myndir frá Cunard Line, James Morgan & Inger Útbúgvingin: Í læru hjá DFDS frá 1989, Kogtved Søfartsskole, 1994 Fyrsti túrur: Skipsterna umborð á Blikur, 16 ára gomul Hvussu langur er ein vanligur túrur? 2-3 mánaðir Hvussu nógv fólk arbeiða undir tær? 980 fólk